《次舞阳》
宋代·陈与义

客子寒亦行，正月固多阴。
马头东风起，绿色日夜深。
大道不敢东，山径费推寻。
丈夫不逢此，何以知岖嶔。
行投舞阳县，薄暮森众林。
古城何年缺，跋马望日沉。
忧世力不逮，有泪盈衣襟。
嵯峩西北云，想像折寸心。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。